SHBA, Evropa të shqetësuara nga veprimet ruse në Ukrainë
Zyrtarët evropianë dhe ata amerikanë tani intensivisht po punojnë në përpilimin e një përgjigje për të ulur tensionet në rajon.
Intensifikimi i dhunës në Ukrainën lindore dhe frika e rritjes së përfshirjes ruse kanë tërhequr vëmendjen e Shtetet e Bashkuara dhe Evropës. Zyrtarët tani intensivisht janë duke punuar në përpilimin e një përgjigje për të qetësuar tensionet në rajon, ndëkohë që Presidenti Barak Obama zhvilloi një bisedë tjetër me telefon me homologun e tij rus, Vladimir Putin në lidhje me krizën në Ukrainë. Korrespondenti i Zërit të Amerikës Jeff Seldin njofton nga Pentagoni. Ministrat evropianë të cilët dje udhëtuan për në Luksemburg për bisedime, të shqetësuar nga ngjarjet e dhunshme në Ukrainën lindore, nuk kishin asnjë problem për të dhënë mendimin e tyre mbi fajtorët e dhunës. Sekretari i Jashtëm britanik, William Hague, tha se ai po drejton gishtin e tij pikërisht nga Moska. Ministri i Jashtëm suedez Karl Bildt është po ashtu i hapur mbi atë se kush është fajtor për veprimet e dhunshme në Ukrainën lindore. Dhe Bashkime Evropian e bëri pikërisht këtë duke rënë dakord për zgjerimin e sanksioneve dhe ndalimet e vizave ndaj Rusisë. Ndërkohë që Evropa intensifikoi veprime kundër Rusisë, ushtria amerikane njoftoi se një avion luftarak rus bëri një fluturim të ulët afër luftanijes amerikane USS Donald Cook e cila të shtunën po patrullonte në ujrat ndërkombëtare në Detin e Zi. Zyrtarët e Pentagonit thanë se avioni rus nuk ishte i armatosur me raketa, por e quajti këtë një veprim "provokues dhe joprofesional". Në Moskë, Ministri i Jashtëm rus Sergei Lavrov u kundërpërgjigj duke e akuzuar Perëndimin për nxitje të Kievit për shtypjen e protestuesve pro-rusë. Zoti Lavrov gjithashtu vuri në dyshim arsyen e vizitës së shefit të CIA-s John Brennan në Kiev gjatë fundjavës së kaluar. Ashtu si Bashkimi Evropian, edhe Shtetet e Bashkuara thonë se janë të përgatitura të intensifikojnë sanksionet dhe dje SHBA gjithashtu njoftoi dhënien e një kredie të garantuar prej një miliardë dollarësh për Ukrainën. Megjithatë ndihma ushtarake, e kërkuar nga Ukraina, nuk ka qenë e shpejtë, pavarësisht nga shqetësime e NATO-s për grumbullimin e trupave ruse përgjatë kufirit ukrainas. Ish-senatori amerikan Richard Lugar thotë se komuniteti ndërkombëtar duhet të jetë i kujdesshëm me situatën në Ukrainë. Megjithatë, në mesin e vendeve të Përëndimit ende ka shumë pyetje lidhur me veprimet e Rusisë në Ukrainë. Geoffrey Pyatt është ambasador i Shteteve të Bashkuara në Ukrainë. Në ndërkohë, tensionet në Ukrainë vazhdojnë të rriten.